CELEX: 32014D0430
Language: ro
Date: 2014-07-03 00:00:00
Title: Decizia 2014/430/PESC a Consiliului din 3 iulie 2014 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

4.7.2014   
            
            
               RO
            
            
               Jurnalul Oficial al Uniunii Europene
            
            
               L 197/75
            
         DECIZIA 2014/430/PESC A CONSILIULUI
   din 3 iulie 2014
   de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 25 noiembrie 2005, Consiliul a adoptat Acțiunea comună 2005/889/PESC (1).
            
         
               (2)
            
            
               La 3 iulie 2013, Consiliul a adoptat Decizia 2013/355/PESC (2) de modificare a Acțiunii comune 2005/889/PESC și de prelungire a acesteia până la 30 iunie 2014.
            
         
               (3)
            
            
               La 9 aprilie 2014, Comitetul politic și de securitate a recomandat prelungirea Misiunii de Asistență la Frontieră a Uniunii Europene pentru punctul de trecere Rafah pentru o nouă perioadă de 12 luni, până la 30 iunie 2015.
            
         
               (4)
            
            
               EU BAM Rafah ar trebui să fie prelungită în continuare, de la 1 iulie 2014 până la 30 iunie 2015, în baza mandatului actual.
            
         
               (5)
            
            
               Misiunea se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,
            
         ADOPTĂ PREZENTA DECIZIE:
   Articolul 1
   Acțiunea comună 2005/889/PESC se modifică după cum urmează:
   
               1.
            
            
               la articolul 7, alineatul (5) se înlocuiește cu următorul text:
               „(5)   Toți membrii personalului rămân sub autoritatea statului sau a instituției UE care a efectuat detașarea, însă își îndeplinesc sarcinile și acționează în interesul misiunii. Toți membrii personalului respectă principiile și standardele minime de securitate instituite prin Decizia 2013/488/UE a Consiliului (3)
               
            
         
               2.
            
            
               articolul 13 se înlocuiește cu următorul text:
               „Articolul 13
               Dispoziții financiare
               (1)   Valoarea de referință financiară destinată acoperirii cheltuielilor aferente misiunii EU BAM Rafah în perioada 25 noiembrie 2005-31 decembrie 2011 este de 21 570 000 EUR.
               Valoarea de referință financiară destinată acoperirii cheltuielilor aferente misiunii EU BAM Rafah în perioada 1 ianuarie 2012-30 iunie 2012 este de 970 000 EUR.
               Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2012-30 iunie 2013 este de 980 000 EUR.
               Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2013-30 iunie 2014 este de 940 000 EUR.
               Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2014-30 iunie 2015 este de 940 000 EUR.
               (2)   Toate cheltuielile sunt gestionate în conformitate cu procedurile și normele aplicabile bugetului general al Uniunii Europene. Resortisanții statelor terțe care contribuie financiar la misiune, resortisanții țărilor gazdă și, în funcție de necesitățile operaționale ale misiunii, cei ai țărilor vecine au dreptul să participe la licitații pentru contracte.
               (3)   EU BAM Rafah răspunde de execuția bugetului său. În acest scop, EU BAM Rafah semnează un acord cu Comisia.
               (4)   EU BAM Rafah răspunde pentru orice cerere de despăgubire și obligație generată de punerea în aplicare a mandatului începând cu 1 iulie 2014, cu excepția cererilor de despăgubiri legate de abaterile grave ale șefului misiunii pentru care acesta poartă răspunderea.
               (5)   Punerea în aplicare a dispozițiilor financiare nu aduce atingere lanțului de comandă, astfel cum se prevede la articolele 4, 4a și 5, și nici cerințelor operaționale ale EU BAM Rafah, inclusiv celor privind compatibilitatea echipamentelor și interoperabilitatea echipelor sale.
               (6)   Cheltuielile sunt eligibile de la data intrării în vigoare a prezentei acțiuni comune.”;
            
         
               3.
            
            
               la articolul 16, al doilea paragraf se înlocuiește cu următorul text:
               „Expiră la 30 iunie 2015.”
            
         Articolul 2
   Prezenta decizie intră în vigoare la data adoptării.
   
      Adoptată la Bruxelles, 3 iulie 3014.
      
         
            Pentru Consiliu
         
         
            Președintele
         
         S. GOZI
      
   
   
      (1)  Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 327, 14.12.2005, p. 28).
   
      (2)  Decizia 2013/355/PESC a Consiliului din 3 iulie 2013 de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 185, 4.7.2013, p. 16).
   
      (3)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).”;